- Shane! Hòstia. - Uau!
- Em podies haver avisat! - De debò?
He estat trucant. Tu cridaves i la Lily plorava.
- Jo t'estava buscant, oi? - Amor, hola.
Tornem a dormir?
La mama no es despertava de cap manera.
La mama ha tingut un malson.
- Estava amagada darrere del sofà. - D'acord.
La puc portar a dormir abans que em critiquis?
- Saps que no és per això. - Doncs no.
Som-hi.
- Anem, amor. - Vine aquí.
- Deixa-me-la. - No, ho faig jo.
Deixa'm que em cansi a mi i no a tu.
Vols cansar-me a mi? Estic esgotat.
M'ajudes a pujar les escales, Lily?
- Et sembla bé, mama? - Va, amor.
Sí, va, anem cap a dalt.
- Som-hi, va, molt bé. - Agafa el conillet.
- Ho sento, vida meva. - Som-hi.
Mare meva.
Ja està, molt bé.
Em fas patir, Maya, aquests malsons que tens.
- Estic bé. - No estàs bé.
Somies en combats?
- Hauries de veure el Dr. Wu. - Estic bé.
D'acord.
Senyoreta Estic Bé.
En fi,
he investigat el tio que em vas dir, per això he vingut.
El Tommy Dark.
Vas parlar d'aquell lema de mariners,
que va fer que rebusqués el seu passat d'oficial de marina,
i no diries mai què he trobat.
Era el capità del iot on va morir l'Andrew Burkett.
- No ho sabies? - Doncs no.
Segons la seva declaració, va ser un accident.
L'Andrew va caure del vaixell.
Què penses?
Un suïcidi es pot declarar com a accident?
- Tot és possible. - Per una suma de diners.
Estàs paranoica amb això de comprar la gent.
És que és la veritat.
Vaig parlar amb el Kierce.
Ah, sí?
I segons la meva opinió, és un tio que segueix les normes.
Em va dir que vas veure el Joe en un vídeo.
Que bon policia.
- Va explicant detalls personals. - Per què no m'ho havies dit?
- Era un vídeo antic? - No.
La Lily portava la roba d'aquell dia.
El que és estrany del vídeo és que…
el Joe portava una camisa verda que li havia comprat.
Només en tenia una, i a l'armari on hi ha tota la seva roba…
- A veure si ho endevines. - No hi és.
Exacte.
Ja.
D'acord.
- Parlem-ho. - Shane.
Recordes el que deia el general Denslow sobre la predictibilitat?
Has d'estar preparat pel que sembla impossible.
Per tant, imaginem-nos que sí que vas veure el Joe al vídeo.
- Shane, el Joe és mort. - És un exercici.
Veus el Joe a la saleta de jocs amb la teva filla.
No és un vídeo antic, doncs què?
Imaginem-nos que no va morir.
Shane, li van disparar al pit.
El vaig tenir en braços mentre moria.
Va fingir la mort.
Va pagar algú per simular el robatori, amb bales i sang falses,
els rics poden fer aquestes coses.
És impossible. Per què? Per l'assegurança? No té sentit.
Imagina que estava preparat, tot allò de les motos.
- Va venir la policia, l'ambulància. - Falta el certificat de defunció, no?
Doncs potser van falsificar l'autòpsia
i ara no poden verificar la mort.
És mort, Shane.
El Joe és mort.
O està jugant amb tu.
O algú altre juga amb mi.
Així que coneixies ma mare.
Sí.
Fa molt de temps.
- Vols beure res? - De què la coneixies?
Bé…
No sé per on començar.
Si us plau, seu i t'ho explico.
Quan vulguis.
Ta mare estava viatjant per França amb sa germana i una amiga.
Deu fer uns vint anys.
I ens vam conèixer una nit en un bar.
Resumint, ens vam enamorar i va ser…
màgic.
Fins que vam haver de tornar a casa, i va ser dur.
La Claire em va deixar.
Volia que fóssim amics, però jo…
Jo no podia.
No volia ser el seu amic. Hauria estat…
Necessitava espai per passar pàgina, i així va ser.
No vam tornar a veure'ns o parlar més.
Quan vaig mudar-me aquí, la vaig buscar a Facebook,
però em devia bloquejar.
I llavors?
La mort de ta mare va sortir per tot arreu.
En veure-ho a les notícies em vaig quedar de pedra.
Em va trencar el cor.
Tornava a saber d'ella, després de tants anys.
No em creus, no?
És que encaixa tot massa bé.
Sé que et vas mudar aquí fa un any.
És una coincidència. Vam obrir una seu nova i vaig venir.
- I què va fer amb el bebè? - Quin bebè?
Què cony és això?
No ho saps?
No hauria de ser aquí. M'espera mon germà, me'n vaig.
No, no te'n pots anar, digue'm què en saps.
Dec ser jo, del meu pare, ho sento.
Sí, home! Digue'm què saps.
Deixa'm marxar.
Si us plau.
COMISSARIA DE WINHERST
Ahir tampoc vas venir a la reunió.
Sí, estic bé, Nicole, i tu?
Saps què vull dir?
Estic bé.
No sé què regalar-li a l'Ebony pel seu desè aniversari.
Un regal que sembli de tieta rica.
No ho sé,
uns walkie-talkies?
Què?
Són massa cars?
No ho sé.
- El senyor policia. - Ai, sí.
Per cert, l'Ebony et va desconvidar de la festa
perquè no l'has convidat a la boda.
Està bé, amb raó.
- Li portaré la invitació en persona. - Tres setmanes abans de la boda?
Vols que la Molly es divorciï de tu abans que us caseu?
Que sàpigues que me n'encarrego jo, sents?
Tot sigui per abolir els rols de gènere o com es digui.
- Sami, sempre fas igual. - Què?
Dir coses que em treuen de polleguera.
Però ja sabem com va això.
No pots deixar de venir i esperar que no et digui res.
Ja.
- Vindré a les reunions, t'ho prometo. - Molt bé.
Però m'has d'aconseguir una invitació a la festa de l'any.
- Sí? - Sí.
Estic a favor dels descansos, però fa la vida que has sortit.
Bé, ens veiem.
Ha arribat l'advocat del Phil Dawson, hem d'anar per feina.
- Té la moto assegurada? - Sí, és clar.
La pot agafar algú sense el seu permís?
- Sense comentaris. - On és ara la moto?
- No la vam veure a casa seva. - Me la van robar fa un mes.
S'ha fet servir una moto al seu nom com a fuga d'un crim.
Per què no en va informar?
No em va semblar rellevant. És un model molt comú.
Algun element identificatiu de la moto, a part de la matrícula?
- Digui, què coi és això? - Un ratolí.
No em quadra gaire.
No és la seva moto, oi?
Tot i pagar-la i ser-ne el titular oficial.
Això crec jo, corregeixi'm si m'equivoco:
és el titular de la moto, però no ha informat que li han robat.
És perquè no vol que cridi l'atenció?
Phil.
Ei.
És perquè no vol que cridi l'atenció?
He de respondre?
Saben que no era al parc, tenen la meva coartada.
- És aquí voluntàriament… - Esperi.
- Se'n pot anar quan vulgui. - Això és molt seriós, Sr. Dawson.
Es va identificar la seva moto al parc quan van assassinar el Joe Burkett.
Parlem d'un assassinat.
No li importa, això?
Qui la va identificar?
Deixi'm que ho endevini.
- La Maya Burkett? - Sí, ja ho sap.
Vostè la coneix, la Maya Burkett, no?
- La seva neboda juga al seu equip. - Sí.
Ens consta que fa una setmana van tenir una disputa, oi?
Una mica vergonyosa.
Les dones se solen emocionar als partits.
A quina hora va sortir del bar, Phil?
La dona em deia que feia tard a sopar, no vaig mirar l'hora.
- Capisce? - Va anar directe a casa.
- No l'ha vist enfadada. - I el seu fill, PJ?
Era a casa, ell?
Res fora del normal?
- Sense comentaris. - Bé, doncs ja estem.
Final de l'interrogatori: 15:33. Hem de parlar amb el seu fill.
Capisce?
Necessitem vigilar el fill del Dawson al més aviat possible.
Me n'ocupo, també hem de comprovar la coartada de l'Eddie Walker.
D'acord. Jo tinc coses a fer, emporta't l'agent Schul.
No, si us plau, el Schul no, parla molt.
I jo també, ja ho sé.
Entesos, capità! Te'n recordes?
- Et truco quan estigui. - Perfecte.
I el gat?
COMISSARIA DE WINHERST
AMB EL PATROCINI DE BURKETT
Ei.
El Dawson porta un cotxe amb el logo de Burkett Global Enterprise.
- Merda. - Vaig a veure on van.
- No ho pots fer, això. - És cosa meva.
Kierce!
Cada dia al dematí,
canta el gall…
Ei!
- Tieta Maya. - Hola!
- Ei, com esteu? - Bé, i tu?
- Ei. - Abby.
- Quants dies, com estàs? - Bé.
- Daniel, per què no aneu al gronxador? - D'acord.
- Som-hi, Lily. - Porta't bé, adeu!
La mama i tu, de joves, vau viatjar per França?
Sí, amb l'Eva, durant…
I la mama tenia un nòvio, no? L'Alexander?
Com ho saps?
Per què no portes els gelats a la Lily i el Daniel?
He de parlar amb ton pare.
Un con per al Daniel, aquest per a tu, i de xocolata per a la Lily.
- En pot menjar? - Sí.
Què li passa?
No ho sé pas.
Carai, Eddie.
Fas bona cara.
Bé, quan ta cunyada pensa que estàs a una sidra de l'alcoholisme,
potser és bona idea dutxar-se, no?
- I tu fas… - Cara de morta?
No tinc perdó.
Em sap molt de greu haver-te dit allò.
Està bé.
Els dos tenim una situació complicada.
Anem.
Què t'ha dit? Va tenir un fill, la mama?
Ja ho has vist, ha vingut el papa. No hem pogut parlar.
Crec que tinc una idea.
Tots dos hem dit rucades que sé que no pensem.
Ja t'ho vaig dir, Eddie. La Claire no et faria mai mal.
Què feia, doncs?
I et demano que no em menteixis com ella.
Recordes els problemes que vaig tenir quan van filtrar aquell vídeo?
Sí, és clar.
- Doncs el tio que el va filtrar… - Corey el Delator.
Sí.
No va filtrar l'àudio
perquè la Claire el va convèncer.
L'àudio hauria empitjorat molt les coses.
Encara que sembli impossible.
D'acord.
La Claire va contactar amb ell i, a canvi de protegir-me a mi,
l'ajudava a ell revelant-li secrets dels Burkett
per poder destruir-los.
Creus que això té relació amb l'assassinat?
No ho sé, encara. Estic intentant lligar caps.
Una altra cosa.
Ets bon pare, Eddie.
De debò.
I sé que ha estat difícil, amb tot el que ha passat,
però ets l'única persona en qui confio
per cuidar la Lily si em passa res.
Així que no pots enfonsar-te,
passi el que passi.
D'acord?
Crec que és la cosa més bonica que m'has dit mai.
No t'hi acostumis.
T'importa quedar-te la Lily una estona?
Necessito gestionar tot això.
Ja saps on trobar-nos quan estiguis.
Sí.
Bústia de veu del Kierce.
Ei, saps què? La coartada de l'Eddie Walker no quadra.
No era al gimnàs com ens va dir.
Estem progressant, capi… Vull dir, Kierce.
Bé.
CLUB ESPORTIU WINHERST
COPA JUVENIL BURKETT TROFEU BURKETT
Au, va.
Hòstia puta. Pots funcionar?
PREMI BURKETT ENTRENADOR DE L'ANY 2021
No.
No!
Hola, Judith.
Maya, quant de temps.
Però si ens vam veure ahir.
No, no parlo de tu.
Ens has de portar la Lily més sovint.
Li encanta ser a Farnwood. El Joe la portava sempre.
Ja, ho organitzaré aviat, t'ho prometo.
D'acord?
Ai, Judith, et puc trucar més tard?
Per què no veniu en un moment? Tinc un regal per a la Lily.
Sí, adeu.
Doctor Wu, no sabia que feies visites a domicili.
Maya. Podem parlar?
- Per què? - No et robaré gaire temps.
Doncs no, perquè no et deixo entrar.
- El Shane pateix per tu. - Ja ho sé.
També per la Lily.
I des del meu punt de vista,
necessites les sessions més que mai.
Te'n queden quatre.
Aquesta compta com a una.
Aquí tens.
Bé, parlem dels teus episodis.
Els puc controlar.
Què va passar?
No ho sé.
Crec que tinc al·lucinacions.
No és com els crits que sentia normalment.
Vull dir, era allà.
Però els crits eren meus aquest cop.
I no em podia despertar.
Ni tan sols per consolar la Lily.
Maya, puc fer una observació?
No t'has obert mai.
I ara només ho fas per protegir la teva filla.
Molt bona observació.
Si vols que la Lily estigui segura,
has de treballar tot això com cal.
Treballar la culpa sobre l'incident.
Perdona.
Sí?
Hola, soc la dona del Tommy Dark, l'Oona.
He trobat una cosa que li he d'ensenyar.
Pot venir ara mateix?
- Puc ser-hi en una hora. - Perfecte, fins ara.
Adeu.
- Maya. - Merda.
Ho sento, me n'he d'anar.
Si us plau, no defugis aquests problemes.
Crec que vaig veure…
No, segur que vaig veure el Joe,
el meu marit mort,
amb aquella punyetera camisa verda que li vaig comprar.
Sé que potser m'estic tornant boja,
però pot ser l'estrès posttraumàtic?
Això que anomenes al·lucinacions són flashbacks.
Són de fets que han tingut lloc.
No veus o sents coses que no han passat.
Veure el teu marit mort és una altra cosa.
Però, Maya, crec que t'has de perdonar per…
Això és el que odio de fer teràpia.
És com si eliminant la culpa se solucionessin les coses,
i no és així.
Fes-me cas.
Aquestes coses demanen temps, Maya.
Bé, doncs ja seguirem.
Em queden tres sessions, no?
Em vaig fer un test d'ADN, però la mama es va quedar els resultats.
- Vaig pensar que era massa petit, però… - Vols que t'ajudi?
No saps ni com són. Tu espera't.
Veus?
Pots explorar la teva família cent anys enrere.
La mama em va deixar fer-ho, però amb el seu compte.
Llavors, l'altre fill de la mama podria ser al sistema.
Sí, podria haver intentat buscar la mama.
I sortiries com a coincidència.
RESULTATS EN LÍNIA
Corri, entri.
- Estic preocupada. - Per què?
Va dir que el meu marit treballa per als Burkett.
Després que vingués vostè,
vaig estar mirant documents i vaig trobar això.
Transferències dels Burkett, com em va dir.
No m'ho volia creure,
però aquí hi són, nou mil lliures cada mes al seu compte personal.
- Què són aquests pagaments? - Suborns que el Tommy va acceptar.
Dels Burkett.
Suborns?
El seu marit era capità del iot dels Burkett.
Sí, era un bon treballador.
I queia bé als Burkett.
Quan va muntar l'empresa, el van contractar.
L'estaven subornant, senyora Dark,
per això necessito que parli amb ell i esbrini per què.
On és?
- No entenc res. - Senyora Dark, on és el Tommy?
No ho sé.
Per això li he trucat.
Fa sis setmanes que no en sé res.
Per què fa vint anys que doneu diners al Tommy Dark?
- Hola a tu també. - Tommy Dark. Per què?
- Tinc un regal per a la Lily. - Deixa't estar de jocs.
Tommy Dark.
Quin és el secret perquè morissin ma germana i el meu marit?
- Deixa de cridar, sembles boja. - Tommy Dark. Per què?
Em sap greu si t'he atabalat amb la Lily.
- No ho feia amb mala voluntat. - Evites el tema.
- No és cert. - Sí.
Penso en el millor per a la meva família. Ho vaig fer per tu…
- Tommy Dark! - Ja t'he sentit.
Ho sento, no sé de qui parles.
Ves-te'n a la merda.
El teu fill es va ofegar
i has estat pagant el capità del iot des de llavors. Per què?
Carai, quina acusació.
Què els va passar als teus nens aquella nit al iot?
Alguna cosa va passar, perquè res de tot això té sentit.
Què va passar?
Que sigui l'última vegada que m'insultes a casa meva, entesos?
Perquè, Maya, tu sí que te'n pots anar a la merda,
perquè no saps res del meu Andrew.
Era jove i tímid, però era meravellós, de debò que ho era…
Què va passar al iot, Judith?
I vols que revisqui el dolor. Per això ho preguntes?
Pregunto pel Tommy Dark,
però dius que no tens ni idea de qui és.
Van fer una festa al iot, però això ja ho saps.
El van agafar ells.
L'Andrew no se sabia controlar, i havia begut massa.
Va sortir sol a la coberta a respirar una mica, i va caure.
Va ser una tragèdia, però va ser un cas clar.
- I una merda. - Disculpa?
I una merda. L'Andrew no va caure, va saltar.
- Es va suïcidar. Per què? - Intentes fer-me mal? És això?
M'ho va dir el Joe.
Ho va veure tot. I tu ho saps, Judith.
No és veritat, t'ho estàs inventant. No sé què vols de mi.
- Vull la veritat! - Ah, sí?
- Si sembla que ja ho saps tot. - Doncs no, Judith.
I no sé per què envieu diners al capità del iot on va morir l'Andrew.
Ah, i ara també a l'agent Kierce.
Sí.
M'ho va dir la Caroline.
La imatge ho és tot al nostre món, Maya,
i qualsevol debilitat la utilitzaran contra nosaltres.
Amb les preguntes que t'han fet sobre la mort del Joe, ho pots entendre.
D'això va la cosa?
No vols que el món sàpiga que l'Andrew es va suïcidar fa 26 anys?
No estic pagant el policia.
Però el Tommy Dark, sí.
La meva estimada filla es fa un embolic.
Està malalta.
Ara és en un psiquiàtric rebent l'ajuda que necessita.
Des de quan?
I potser…
Potser tu també estàs feta un embolic.
Ni se t'acudeixi.
Jo estava com tu, saps?
Després de l'Andrew, i el meu marit, i ara el Joe.
Estava feta un embolic, enfadada, molt enfadada.
Sí.
Estem exactament igual.
Es mor tothom que ens envolta.
La meva família ja ha patit prou.
No cometis l'error de fer-nos més mal.
EL NEN
CINC TRUCADES PERDUDES
VIGILÀNCIA AUTORITZADA AL PJ. ON ETS?
Em volies veure?
El Tommy Dark fa sis setmanes que està desaparegut.
La dona ho ha denunciat,
però la policia no pot fer gaire cosa perquè va dir que se n'anava de vacances.
Quan vas hackejar el Tommy Dark,
vas revisar la seva vida privada?
Què fas?
Sí, però puc investigar aquestes sis setmanes que ha desaparegut.
Comptes bancaris, retirades d'efectiu…
Veure on s'amagaria si li fes falta.
Has pensat en el fet que…
tu i jo podríem ser els següents?
Per què?
La Claire descobreix els pagaments al Tommy Dark i bum! Morta.
Bum, desapareix el Tommy Dark, i bum, maten el teu marit.
Pots parar de dir 'bum'?
Tothom que ho investiga acaba mort.
Bum.
Què?
Ta germana va confiar en mi i la van matar.
Sí, si la Claire no hagués delatat informació,
potser seguiria viva.
Però si jo no hagués matat aquells civils a l'helicòpter,
tu no hauries filtrat el vídeo, la Claire no t'hauria escrit
i seria a casa amb els seus fills i el seu marit.
Creu-me,
hi penso cada dia.
Les accions tenen conseqüències.
Mai ningú no havia mort per culpa meva.
Tu i els de l'exèrcit esteu acostumats a la mort.
Que hi estigui acostumada no vol dir que no m'afecti.
Segueixes en contacte amb els teus amiguets militars?
El Shane Tessier?
M'estàs vigilant?
Bé…
Què em vols dir, Corey?
Algú d'ells sap el contingut de l'àudio de l'helicòpter?
No.
Encara no entenc per què no vas filtrar l'àudio.
Ja t'ho vaig dir, la Claire va venir i vam fer un tracte.
No.
Abans de conèixer-la.
Vaig pensar que ja era suficient.
Tot el que havies fet… De vegades, això ja és prou càstig.
Bé, hem de trobar el Tommy Dark
i buscar una connexió amb la mort de la Claire i el Joe.
És la peça que no encaixa.
M'has d'ajudar.
INICIA LA SESSIÓ
- Prova el meu aniversari. - No ho serà.
LA CONTRASENYA INTRODUÏDA NO ÉS CORRECTA
I si…?
BENVINGUTS
Què era?
- És igual. - El teu aniversari, no?
- He dit que és igual. - Ets com el papa.
Tot "és igual"… Ja no soc un nen. M'has d'explicar les coses.
Para de queixar-te.
MOSTRA CONNEXIONS AMB DANIEL WALKER
Mira.
NOVA COINCIDÈNCIA FAMILIAR
POSSIBLE RELACIÓ: GERMANASTRE/A
Hòstia, sí que tenim un germà o una germana.
I si saben alguna cosa de la mama?
- Vaig a avisar el papa. - No, Dan.
Hem de parlar amb la tieta i esbrinar què està passant.
- No té sentit. Per què…? - Sempre barallant-vos, quina sorpresa.
Vine, bonica.
Què esteu fent aquí?
Perdona, papa, volíem…
No es creia que la mama tenia aquesta foto aquí.
La mama era una ferma defensora de fer-nos fotos com cal.
Era esgotadora.
Tot i que tothom deia que tu eres com una patata gegant.
És veritat, et vam treure d'una parada del mercat.
Va, sortiu d'aquí abans no trenqueu res.
- Què cony ha passat? - No diguis res.
- Kierce, ets a terra. - Sí, ja ho sé.
- Ajuda'm, no em puc aixecar. - Què vols dir que no pots?
- Marty, si us plau, no diguis res. - Està bé.
Agafa't amb el braç.
Molt bé, agafa't…
Perdona.
Està bé, sí.
- T'has agafat? - Sí.
- D'acord, ara caminem. - Sí.
Hòstia puta, Kierce. Desmais?
Paràlisi temporal?
Té a veure amb allò del gat?
Sí, vaig veure la gravació de l'accident i no hi havia cap gat.
Saps quina és la causa?
Quant et duren aquests atacs normalment?
Depèn.
Aquest ha estat el més llarg que he tingut.
Collons.
Té cura, això?
No ho sé.
Si et torno a veure conduint, s'ha acabat.
Ni de broma, sents? Hauré d'informar-ne.
- Sí. - No és només cosa teva.
Em poden fer fora a mi també.
I t'agraeixo molt que ho mantinguis en secret.
I et poses a perseguir un sospitós pel teu compte.
- En què pensaves? - Els Burkett patrocinen l'equip.
El seu logo és a la furgoneta, els tornejos, els premis…
És molt sospitós.
- Podria ser un mòbil. - L'equip de futbol?
No ho sé.
Però el Phil no ha dit que coneixia el Joe.
És estrany, no?
Dos i dos no sempre fan quatre, però això fa cinc, collons.
En fi, gràcies per venir,
ho sento si t'he espatllat la tarda.
De fet, sí, era al mig d'una cita.
Una cita? Una altra?
I com és ella?
Doncs ella és…
El Lance és maco.
Té un gust excel·lent en cinema
i en els homes.
Tot i que ho digui jo.
Sí, i m'encantaria tornar a quedar amb ell.
Això si no m'he de passar la vida recollint-te de terra.
Lance.
Sí.
Bé…
espero que li agradin els batuts.
Som-hi.
Ara és quan t'enamores de mi pel meu increïble gust musical.
T'estimo.
Hòstia puta!
- Quantes paraulotes! - És que…
Hem conegut l'Alexander Dosman, l'exnòvio de la mama.
L'heu conegut?
Ell tampoc no ho sabia.
Tieta Maya, tenim un germà? Per què no l'hi va dir a l'Alexander?
- I si és perillós? - Abby, no crec que…
O aquest germà? I si es va enfadar amb la mama per abandonar-lo
i la va buscar i…
La va matar.
Sí, això.
Crec que hauríem de parlar amb el vostre pare.
- Veniu. - No, espera.
Ho sento, ha arribat el dia.
No ho hauríem d'haver parlat sense ell.
No, si us plau, no l'hi podem dir. No està bé.
L'he vist abans, està bé.
No, torna a estar enfadat i de mal humor.
Si us plau, digue'ns-ho. Tenim un germà o germana?
Podria ser responsable de la mort de la mama.
Per favor.
Mare meva.
Sí.
Teniu un germanastre.
D'uns dinou anys.
Escolteu…
Sé que és difícil de processar,
però deixeu-nos fer a nosaltres.
D'acord?
Eddie.
Dius que la coartada de l'Eddie Walker no quadra.
Exacte.
Qui és?
I per què va amagar que estava amb ella?
DNA ME HAN VIST EL TEU PERFIL
LA CLAIRE HA VIST EL TEU PERFIL
Subtítols: Albert Vilalta